User:Kenneth Juntilla Renegado

Natawo dinhi sa dakbayan sa dabaw partikular sa Davao Medical Center niadtong Mayo 06, 1993 si Kenneth Juntilla Renegado. Nagtubo sa usa ka yano ug mahigugmaong banay sa agdao, si Kenneth Renegado gi-anggaan ug Ken sa iyang kahigalaan ug Neth sa iyang banay ug kaparyentehan. Duha ka angga nga nagmatuod gayud nga palangga siya sa katawhan.Iyang nakat-onan ang kamahinungdanun sa pamilya, liderato, ug paghatag bili sa panerbisyo sa katilingban diha sa iyang lolo nga si kanhing Moriones “Maning” Calapini Renegado Sr., nga nag-alagad sa katawhan isip konsehal kaniadto nga tibuok pa ang agdao hangtud sa kini gibahin sa onse ka barangay ug siya nahimong Kapitan sa Barangay Governor Vicente Duterte. Utang ni Ken sa iyang lolo ug lola ang kabililhon sa kinabuhi, ang pagbaton og kaligdong diha sa panarbaho, ug labaw sa tanan ang makanunayong pag-ampo ngadto sa labaw nga makagagahum.Si Kenneth nagtuon sa pampublikong eskwelahan. Natapos niya ang elementarya diha sa Jose L. Porras Elementary School ug iyang sekondarya diha sa Sta. Ana National High School. Sa kasamtangan, siya padayon sa pagtuon sa kolehiyo diha sa University of Southeastern Philippines sa kursong Bachelor of Arts in English Language isip usa ka working student. Si Kenneth padayon sa iyang pangandoy nga makahuman sa kolehiyo bisan pa man sa kawad-on. Mao sa gabii mutungha sa pagtuon human niya mutrabaho sa buntag. Kini usa ka sakripisyo nga sa iyang pagtoo gikinahanglan niyang buhaton aron mapakita sa katawhan nga ang kawad-on dili babag sa pagkab-ot sa damgo ug mithi nga makapalambo sa atong kahibalo ug kaantiguhan.Ang eksperyensya ug kasinatian ni Kenneth sa pulitika nakahatag niya’g dalan nga makab-ot ang daghan ug bililhong matang sa pakiglambigit. Nakighimamat siya’g mga tawo nga malantip usab ang panghunahuna sa kalambuan ug makahatag usab siya’g inspirasyon sa kadaghanan ilabina sa kabatan-onan. Apan nakaani usab siya’g mga kritiko ug mga kaatbang sa politika, gani, aduna’y mga nagapakatag gayud og mga estoryang pangpandaut sa reputasyun ni Kenneth ug pangpahinay sa iyang kadasig nga maningkamot nga makab-ot ang iyang mga damgo ug mithi alang sa atong barangay. Kini usa ka reyalidad sa politika nga gidawat ni Kenneth kay gani ang tawo nga wala’y kontra ug kritiko usa ka tawo nga wa’y prinsipyo ug baruganan kay igo ra man moduyog sa bisag unsang madunggan.Si Kenneth nagatoo nga ang edukasyon mao’y yabi nga moabli sa ganghaan sa masanag nga kaugmaon ug mamahimong hait nga hinagiban nga mao’y molupig sa kawad-on.Iyang nahimong adbokasiya ug iyang gisuportahan ang mga programa nga magahatag ug alebyo sa nagkalisud na kahimtang sa mga kabus ug timawa.Uban sa dakung pagpaluyo sa iyang pamilya ug kahigalaan, si Kenneth Renegado padayun sa pagpaningkamot sa pagkab-ot sa atong mga damgo ug mithi. Iyang tuyo nga pasalamatan ang tanan sa dakung pagsalig nga gihatag ngadto kaniya. Sa pagtuo nga ang atong barangay naay mahayag nga kaugmaon, si Kenneth padayon sa pagkab-ot sa kausaban ug kauswagan sa atong barangay. RENEGADO 2013 MOVEMENT